
Z A P I S N I K

45. sjednice Vijeća Mjesnog odbora Folnegovićevo naselje održane 25. veljače 2025.
u prostorijama Mjesnog odbora Folnegovićevo naselje, Joze Laurenčića 8B s početkom u 18:00 sati

Nazočni članovi Vijeća: Frane Čavka, Andrea Jelić, Dalibor Kiseljak, Nikolina Krešo, Mateo Perko i Bojana Stajčić
Ostali nazočni: /
Odsutni članovi Vijeća: Hrabren Dobrotić
Zapisnik vodi: Dalibor Kiseljak

[bookmark: _Hlk191556662]	Predsjednica Krešo konstatira, da je nazočno 6 od ukupno 7 članova Vijeća, što znači da 
Vijeće može pravovaljano odlučivati te otvara 45. sjednicu Vijeća Mjesnog odbora.
Vijeće jednoglasno, bez primjedbi, prihvaća tekst Zapisnika 44. sjednice održane 29. siječnja 2025. Vijećnik Perko navodi da na navedenoj sjednici nije bio verificiran Zapisnik sjednice održane u prosincu 2024. te moli izmjenu jednog detalja u spomenutom Zapisniku – o tome da je zatražena pojačana patrola policije u naselju, te da je to tražio on, i to prije nego je isto zatražio MO Janko Matko; Predsjednica Krešo daje komentar da je isto već tražila i ona, također prije službene intencije MO Janko Matko; u svakom slučaju spomenute inicijative nisu vidljive u Zapisniku 44. sjednice MO Folnegovićevo naselje, stoga će taj detalj biti reartikuliran. 
	Nakon uvodne diskusije, na prijedlog predsjednice Vijeće jednoglasno utvrđuje

                                          D N E V N I     R E D:
1. [bookmark: _Hlk191557034]Izvješće o radu VMO Folnegovićevo naselje za 2024. Godinu
2. [bookmark: _Hlk191557150]Program rada VMO Folnegovićevo naselje za 2025. godinu
3. Aktualna komunalna problematika
4. Razno: izvješća , pitanja i prijedlozi

Ad. 1. Izvješće o radu VMO Folnegovićevo naselje za 2024. godinu
· Svi članovi VMO Folnegovićevo naselje suglasni su s Izvješćem te se ono prihvaća u prezentiranom obliku

Ad. 2. Program rada VMO Folnegovićevo naselje za 2025. godinu
· Svi članovi VMO Folnegovićevo naselje suglasni su sa sadržajem dokumenta te se predloženi Program rada VMO Folnegovićevo naselje za 2025. godinu prihvaća 
Ad. 3. Aktualna komunalna problematika

Zahtjev za radove 
Dana 7. veljače 2025. predsjednica Krešo uputila je zahtjev da se nakon sanacije posljedica izbijanja vode uslijed učestalih poplava u recentnom razdoblju uredi strop (fini radovi, gletanje bojanje…) u prostorima MO Folnegovićevo naselje, a s obzirom na to da je trenutno stanje prilično neugledno. 

Zahtjev za popravak/zamjenu 
· polomljenog znaka na ulazu u Ulicu Janka Polića Kamova 
· zakrivljenog zrcala u Laurenčićevoj ulici
Zahtjev je proslijeđen podružnici Zagrebačke ceste na uvid i rješavanje. 

Izvješće komunalnog redara o neregistriranim vozilima
Nastavno na zahtjev MO Folnegovićevo naselje izvršen je pregled, te su na potezu od Milke Trnine, sjeverno od Dione, Laurenčićevoj ulici do Sachsove, detektirana dva neregistrirana vozila ostavljena na površini javne namjene. Komunalni redar pokrenuo je postupke u svrhu uklanjanja navedenih vozila. 

Sastanak u Sektoru za građenje oko SRC Folka 
Predsjednica VMO Folnegovićevo naselje, Nikolina Krešo bila je 25.2. u prijepodnevnim satima na sastanku u Gradskom sektoru za građenje te je vezano za projekt SRC Folka zamolila da se s projektom i inicijativom krene dalje. Sastanak je rezultirao zaključkom da se projekt podiže na gradski ured za graditeljstvo, a ne kao do sada na razini ureda za mjesnu samoupravu, uz argument da ovaj projekt nadilazi komunalne aktivnosti, odnosno on prelazi u kapitalne projekte – stoga ga od sada preuzima gradski ured za graditeljstvo. 

Sportsko igraliste OŠ Lovre pl. Matačića
Vezano za novouređeno sportsko igralište, Predsjednica VMO Folnegovićevo naselje u siječnju je podnijela zahtjev za očitovanje o izvedbi asfalta na kojem se nakuplja i zadržava voda. Po zahtjevu su Zagrebačke ceste (koje su izvodile asfaltiranje) 5.2.2025. napravile pregled stanja te je zaključeno da asfalt uslijed nepovoljnih atmosferilija prilikom nanošenja nije zadovoljavajuće izveden te će se pristupiti sanaciji (ponovnom asfaltiranju) kada nastupe povoljniji (topliji) vremenski uvjeti, nakon završetka školske godine. U veljači 2025. godine planirano je ocrtavanje sportskog igrališta, kako bi se moglo koristiti za predviđene sadržaje i aktivnosti, do trenutka sanacije.  

Oslikavanje pothodnika
	Sektor za kulturu najavio je u 2025. godini financiranje oslikavanja pothodnika s idejom da postane mjesto identificiranja i tematikom kojom će se personificirati univerzalne vrijednosti s primjesama lokalizama. 

Ad. 4. Razno: izvješća, pitanja i prijedlozi

Zamolba za korištenje prostora mjesne samouprave koju je u siječnju podnijela gospođa Ivana Zorić iz tvrtke 2M Baby j.d.o.o., koja se bavi prvom primaljskom njegom za trudnice i dojenčad, odobrena je u vidu besplatnog korištenja dva puta tjedno; odobrenje u ovom obliku motivirano je tendencijom poticanja prikladnih aktivnosti poput navedene u naselju. 

Vijećnik Čavka moli da se podnese zahtjev za čišćenje gnijezda vrana na području Laurenčićeve i Sachsove ulice, s naglaskom na veliku platanu u dvorištu Instituta građevinarstva Hrvatske. 

Vijećnica Stajčić moli da se podnese zahtjev za pojačanu kontrolu i sankcioniranje vlasnika pasa koji ne skupljaju izmet za svojim ljubimcima, osobito uz ograde škole i vrtića. 
	
Predsjednica VMO Folnegovićevo naselje, Nikolina Krešo, prezentirala je inicijativu i ponudu koju je uputilo „Kazalište Smješko“; navedeno obuhvaća besplatnu (financirano od odjela za kulturu grada Zagreba) predstavu i radionicu pod nazivom „Naš zeleni svijet“, a uključuje i sadnju mladica. MO Folnegovićevo naselje trebat će osigurati prostor za održavanje predstave te predložiti lokaciju za sadnju. 
	
U travnju se, u suradnji sa GČ Peščenica planira održavanje OPG sajma na trgu s južne strane prostora MO Folnegovićevo naselje.
	
U svibnju se na školskom igralištu, također u suradnji sa GČ Peščenica, planira održavanje besplatnog javnog koncerta etno sastava Cinkuši, suvremenih čuvara hrvatske narodne baštine. Preliminarni datum je 9.5. 

Ovime je dnevni red sjednice iscrpljen.
Predsjednica zaključuje sjednicu u 19:20 sati.	 
[bookmark: _GoBack]
Zapisnik sastavili Dalibor Kiseljak i Nikolina Krešo.

KLASA:024-08/25-003/524 
URBROJ:251-13-11-11/003-25-2 
Zagreb, 27.2.2025.
Predsjednica
Vijeća Mjesnog odbora Folnegovićevo naselje                                                                                                                       Nikolina Krešo               

